# Kommissorium for Transfusionsmedicinsk udvalg under DSKI

### Udvalgets organisering (formand og medlemmer)

Udvalget består at en formand og mindst en repræsentant fra hver region.

### Udvalgets motivation

Transfusionsmedicinsk behandling bør være baseret på bedste evidens for at øge behandlingseffekt og minimere risiko ved transfusion.

### Udvalgets formål

At sikre at behandlingen med blodkomponenter i Danmark er ensartet og evidensbaseret.

Dette gøres ved at udvalget

* Formidler større interkollegialt kendskab til den nyeste viden om samt evidens for transfusionsmedicinsk behandling og monitorering af patienter med behov for transfusion
* Udarbejder nationale guidelines for transfusionsmedicinsk behandling samt monitorering af patienter med behov for transfusion

### Internationale/nationale rekommandationer

Guidelines udgående fra Transfusionsmedicinsk udvalg er i overensstemmelse flg. rekommandationer

* Vejledning om blodtransfusion (Vejledning nr. 9038 af 15. januar 2015 om blodtransfusion, SST)
* National klinisk retningslinje om Indikation for transfusion med blodkomponenter (NKR, Juni 2014, SST, ISBN: 978-87-7104-031-9)
* De nationale guidelines Vejledning om transfusionsmedicinsk behandling og monitorering af blødende patienter (DSKI 2013, under revision)
* Perioperativ regulering af antitrombotisk behandling (DSTH 2011)
* Baggrundsnotat: Oral antikoagulationsbehandling ved non-valvulær atrieflimren (Bilag 4: Monitorering og blødning, RADS 2013, under revision)

### Rapportering

Der udarbejdes en årlig rapport over aktiviteterne i udvalget i forbindelse med DSKI årsmøde.